સામગ્રી: જોકે, વૈજ્ઞાનિકો અને શિક્ષણવિદ્દોએ એક નવા તારણ પર આવ્યા છે, તેઓ કહે છે કે કરુણાની અસર આનાથી પણ આગળ વધીને વ્યક્તિની ઉંમર પણ વધારી શકે છે. 

બેડરી કાઇન્ડનેસ ઇન્સ્ટિટ્યુટના સ્ટાફે આવો અભ્યાસ કર્યો છે. 

બેડરી ફાઉન્ડેશનની 20 મિલિયન ડૉલરની મદદથી જેનિફર અને મેથ્યુ હેરિસે આ ઇન્સ્ટિટ્યુટની શરુઆત કરી છે. 

યૂસીએલએના સામાજિક વિજ્ઞાન વિભાગમાં ચાલતું આ કેન્દ્ર તેના સભ્યોને તો મદદ કરે જે છે અને અન્ય આગેવાનોને પણ પ્રેરણા પૂરી પાડે છે. 

આ ઇન્સ્ટિટ્યુટના સ્થાપક ડાયરેક્ટર નિયલ ફેસલર કહે છે, "અમે વિજ્ઞાનની દૃષ્ટિએ જોઈએ છીએ. અમે કોઈ ગોળ કુંડાળું કરીને હાથ પકડીને બેઠાં નથી. અમે માનસશાસ્ત્ર, શરીર વિજ્ઞાનની હકારાત્મક સામાજિક ચર્ચાઓના આધારે વાત કરીએ છીએ."

કરુણાવૃત્તિ કે દયાળુ વલણ અંગે તાજેતરમાં ઘણી ચર્ચાઓ ચાલી છે.

યૂએસના પૂર્વ ડેમોક્રેટ એલિજે કમિંગ્ઝના અવસાન બાદ અમેરિકાના પૂર્વ રાષ્ટ્રપ્રમુખ બરાક ઓબામાએ લખેલી પ્રશસ્તિમાં દયાની વાત મુખ્ય હતી.  

તેમણે લખ્યું, "એક મજબૂત વ્યક્તિ હોવા માટે તમારે દયાળું પણ બનવું પડે છે. દયા અને કરુણામાં નબળાઈ જેવું કંઈ જ નથી. કોઈની મદદ લેવામાં તમે કમજોર નહીં લાગો."

ત્યારબાદ એલેન ડી જેનરે પણ તેમની જ્યોર્જ ડબલ્યુ બુશ સાથેની વાત સાથે તેમના દયાળુ સ્વભાવની વાત કરી. 

તેમણે કહ્યું, "જ્યારે હું કહું છું, એકબીજા પ્રત્યે કરુણા દાખવો, ત્યારે મારો એવો અર્થ નથી કે બીજા લોકો પણ તમારા જેવું જ વિચારશે. મારો અર્થ છે, દરેક સાથે કરુણા દાખવો, સામે કોણ છે તેનાથી કોઈ ફરક પડતો નથી."

આજે જ્યારે કાઇન્ડનેસ ડે છે, ત્યારે જાણો લોકો પ્રત્યે કરુણા દાખવવાનો ખરો અર્થ શું છે અને તેનું શું મહત્ત્વ છે?

કરુણાની અસર અંગે આ નિષ્ણાતો જે ચકાસવા માગે છે તે અંગે તેઓ બહુ ગંભીર છે. તેમના મતે આ એક જીવન-મરણનો પ્રશ્ન છે.

કઈ રીતે લોકો માત્ર કરુણાસભર પ્રવૃત્તિથી અન્યને કરુણા વિકસાવવા માટે પ્રોત્સાહન આપી શકે છે અને આ પરસ્પરની કરુણા લોકો પર કેવી અસર કરી શકે છે તે ફેસલરે જોયું.

તેઓ કહે છે, "એવું કહી શકાય કે આપણે હાલ એક ક્રૂર વિશ્વમાં જીવીએ છીએ. યૂએસમાં અને સમગ્ર વિશ્વમાં પણ આપણે અલગ રાજકીય વિચારધારા અને અલગ ધર્મના લોકો વચ્ચે વધતાં મતભેદો અને ઘર્ષણ જોઈ શકીએ છીએ."

તેઓ કહે છે, "કરુણા વિચાર છે, અનુભૂતિ છે અને તમારી પ્રવૃત્તિ સાથે જોડાયેલી એક માન્યતા છે, જેનાથી અન્યને ફાયદો થાય છે, આમાં અન્યનો ફાયદો એ જ અંત છે, તેમાં અંત નથી લાવવાનો હોતો."

જ્યારે...\nઅગાઉની સામગ્રીનો સારાંશ નીચે મુજબ કરી શકાય છે:
કરુણા તમારા માટે શું કરી શકે છે? કદાચ તમારા ચહેરા પર હૂંફની ચમક છવાઈ જાય, કે પછી તમે જીવનમાં સારા પડાવમાં છો એવી અનુભૂતિ થાય?